27/09/2013 | Administración LocalMunicipal
Bergondo
Secretaría
Modificación da Ordenanza fiscal reguladora da taxa pola prestación do servizo de axuda no fogar

Unha vez que estivo exposto ó público o acordo provisional que adoptou o Pleno na sesión que tivo lugar o día 24 de xullo de 2013, de aprobación da modificación da Ordenanza fiscal reguladora da Taxa pola prestación do servizo de axuda no fogar do Concello de Bergondo, sen que se presentasen reclamacións, o acordo de aprobación provisional enténdese definitivamente aprobado, polo que se publica integramente a modificación da Ordenanza para os efectos establecidos no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da lei reguladora das faceandas locais: 1. Constitúe o feito impoñible da taxa pola percepción do Servizo de Axuda no Fogar Municipal, a prestación dun conxunto de atencións as persoas no seu domicilio, desde unha perspectiva integral e normalizadora, naquelas situacións en que teñan limitada a súa autonomía persoal, familias en risco de exclusión social e nos casos de desestruturación familiar.2. Dito feito impoñible concrétase nas seguintes prestacións: a. Atencións de necesidades de carácter persoal na realización das actividades básicas da vida diaria. b. Atencións de necesidades de carácter doméstico e da vivenda. c. Atencións de carácter psico-social e educativo. d. Atencións para a relación do usuario/a co entorno. e. Atencións de carácter técnico e complementario. Son suxeitos pasivos da presente taxa, en concepto de contribuíntes, as persoas físicas que soliciten ou resulten beneficiadas, polos servizos que constitúen o feito impoñible da taxa. Naqueles casos que os suxeitos carezan de capacidade de obrar, o feito impoñible da taxa recaerá naqueles que exerzan a patria potestade, tutela ou sexan ou gardadores de feito do interesado.1. Para a aplicación das tarifas do cadros establecidos no apartado seguinte, establécese a contía por hora de prestación do servizo en: a) Cando a xestión é indirecta, o precio/hora ascende a 11,50 € IVE engadido b) Cando a xestión e directa, o precio/hora ascende a 11,50 € IVE engadido 2. Para os efectos de aplicación das presentes tarifas tomarase como referencia o indicador público de renda de efectos múltiples (IPREM), indicador fixado polo goberno estatal para cada exercicio económico na correspondente Lei xeral de presupostos do Estado 3. Determinación da capacidade económica das persoas dependentes valoradas con dereito de atención recoñecido (art.59 do Decreto 99/2012, de 16 de marzo): A capacidade económica das persoas dependentes valoradas con dereito recoñecido de atención mediante o servizo de axuda no fogar calcularase en atención a súa renda e, se é o caso, ao seu patrimonio. Teranse en conta, ademais, a renda e patrimonio do cónxuxe e a existencia de persoas conviventes económicamente dependentes. Para o cálculo da citada capacidade económica observaránse as normas de aplicación á materia, vixentes en cada momento, polo órgano competente en materia de servizos socias da Xunta de Galicia. O resultado do cálculo da capacidade económica correspondente ás persoas dependentes valoradas con dereito de atención recoñecido no servizo de axuda no fogar constará na resolución do plan individualizado de atención que se resolva en cada caso de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes.4. Determinación da capacidade económica das persoas usuarias do servizo de axuda no fogar en réxime de libre concorrencia (artigo 60.1. do Decreto 99/2012, de 16 de marzo): Para os efectos deste artigo considerarase persoa usuaria aquela para a que se solicita o servizo. No caso de intervención con familias, entederase como persoa usuaria a un dos membros da unidade de convivencia responsables dos menores que formen parte dela. No Servizo de Axuda no fogar prestado a persoas ou unidades de convivencia usuarias do servizo de axuda no fogar de libre concorrencia, o concello regulará o cómputo da capacidade económica de acordo cos seguintes criterios: a) Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2. da Lei 35/2006, do 28 de novembro, do imposto sobre a renda das persoas físicas: ingresos netos que se perciban procedentes de rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. b) Computarase así mesmo o patrimonio neto de todas as persoas residentes na unidade de convivencia. Para estes efectos enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións, que prevé a Lei 19/1991, do 6 de xuño, do imposto sobre o patrimonio, do respecto da vivenda habitual e doutros bens e dereitos. c) A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. d) Para o cómputo da renda ou do patrimonio teranse en conta os datos correspondentes á ultima declaración fiscal dispoñible ou pensión coñecida.1. No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo.2. O servizo de axuda no fogar en réxime de libre concorrencia prestarase de forma gratuita naqueles casos nos que a capacidade económica resulte igual ou inferior ao 80% do indicador público de rendas de efectos múltiples (IPREM). 3. Sen prexuizo do establecido no artigo anterior, poderán preverse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou probeza infantil, circunstancia que deberá estar xustificada no correspondente informe social. (artigo 62.2 do Decreto 99/2012, de 16 de marzo). 1. A taxa devengarase cando se inicie a prestación do servizo.2. A liquidación das contías esixibles, de acordo coa tarifa, realizarase polo número de horas mensuais prestadas.3. Os recibos para o cobro da taxa emitiranse e xiraranse nos quince primeiros días do mes seguinte á prestación do servizo.4. Cando por causas non imputables o usuario, ou éste avise con antelación suficiente e non se acuda o seu domicilio, serálle descontado no recibo mensual o número de horas non traballadas.1. Determinación da participación no financiamento das persoas dependentes valoradas con dereito de atención recoñecido (PIA): a) No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo. b) Nos demais supostos o Concello de Bergondo, como titular do servizo, para facer efectiva a obriga das persoas usuarias de participar no custo do servizo, aplicará a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: c) Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA (programa individual de atención á dependencia), ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade por pagar será minorada proporcionalmente á diminución das horas efectivas de servizo. d) En ningún caso o importe da participación económica que deberá ingresar a persoa beneficiaria en concepto de copagamento poderá exceder o 65% do custo do servizo determinado en termos de prezo/hora. O prezo/hora deste servizo establécese en 11,50 €/hora IVE engadido.2. Determinación da participación no financiamento das persoas usuarias do servizo de axuda no fogar de libre concorrencia: a) O servizo de axuda no fogar en réxime de libre concorrencia prestarase de forma gratuita naqueles casos nos que a capacidade económica resulte igual ou inferior ao 80% do indicador público de rendas de efectos múltiples (IPREM). b) Para o resto dos supostos establécese unha regulación progresiva de participación económica no custo do servizo que terá en conta o cálculo da capacidade económica per cápita de acordo co establecido no artigo terceiro.4 da presente ordenanza e segundo o recollido na seguinte táboa: (artigo 62 do Decreto 99/2012) c) Establécese un límite máximo de participación económica das persoas usuarias do 40 % da súa capacidade económica e o prezo hora do Servizo de axuda no fogar por libre concorrencia establecese en 11,50 €/hora 1. As solicitudes do SAF presentaranse no Rexistro Xeral do Concello de Bergondo e irán dirixidas ó/á Alcalde/sa. Previa á solicitude presentaráse a demanda nos Servizos Sociais Comunitarios o/a traballador/a social responsable do Programa segundo se detalla na Ordenanza Reguladora do SAF Municipal e posteriores que a modifiquen.2. Xunto coa solicitude presentarase a seguinte documentación: – D. N. I, pasaporte e/ou N. I. E. do solicitante e/ou gardador de feito (se procede) – D. N. I., pasaporte ou NIE do/da beneficiario/a – Tarxeta de asistencia sanitaria do/da beneficiario/a – Certificado médico do potencialmente usuario e das persoas da unidade de convivencia que estean afectadas dalgunha doenza que xustifique a necesidade do servizo. – Fotocopia do imposto sobre a renda e do patrimonio das persoas físicas en vigor e/ou certificación negativa dos mesmos. – Xustificante de pensións, salarios, etc. que xustifiquen a situación económica dos/das interesados. – Certificación de intereses bancarios referidos o exercicio económico inmediatamente anterior o momento da solicitude (se procede). – Nº de conta bancaria para a domiciliación de recibos (se procede) – Resolución de grao e nivel de dependencia (se procede) – Resolución de PIA (se procede). – Autorización bancaria para domiciliación de recibos de SAF (se procede). – Autorización de acceso por parte do concello ós datos patrimoniais á Dirección Xeral do Catastro. – Autorización de acceso por parte do concello ós datos tributarios á Axencia Estatal Administración Tributaria. – Calquera outro documento que poida ser de interese, a petición do traballador social, e que teña relación directa cos aspectos a valorar.3. Recibida toda a documentación, o traballador/a social procederá a comprobación dos datos coas entrevistas e/ou visitas domiciliarias que considere oportunas; e en aplicación da lexislación vixente o expediente conterá: – Un informe social segundo o modelo da ordenanza reguladora do servizo. – A aplicación do baremo correspondente – Un Proxecto de intervención. – Informe proposta vinculante para causar alta no servizo. – Resolución do órgano municipal competente na materia. – Acordo de servizo debidamente asinado.4. De proceder a alta no servizo, ésta non excederá dos 7 días desde a resolución en positivo ou da aparición do usuario/a nas listas do Par SAF do Sistema Informático Galego de Atención á Dependencia, cando o concello dispoña de horas para prestar o servizo. En todo o relativo ás infraccións tributarias e as súas distintas cualificacións, así como nas sancións que ás mesmas correspondan, en cada caso, aplicaranse as normas establecidas nos artigos 183 e seguintes da Lei Xeral Tributaria. A presente ordenanza fiscal deroga a ordenanza aprobada polo Pleno de 29 de xullo de 2010 e publicada no BOP nº 193, de 8/10/2010 O IPREM para o presente ano 2013 queda establecido en 532,51 €. Para os vindeiros anos a súa contía será a que anualmente se estableza nos orzamentos xerais do Estado. A presente Ordenanza, unha vez aprobada polo Pleno do Concello de Bergondo, será publicada na forma legalmente establecida e entrará en vigor unha vez entre en vigor a ordenanza reguladora da prestación do servizo de axuda no fogar, continuando a súa vixencia ata que se acorde a súa modificación ou derogación expresa.” Faise constar igualmente que contra o acto de aprobación definitiva, que pon fin á vía administrativa, os interesados poderán interpoñe-lo recurso contencioso-administrativo ante o Xulgado do Contencioso-Administrativo que é o competente por razón do territorio, no prazo de dous meses que contan a partir do día seguinte ó da publicación deste acordo no Boletín Oficial da Provincia (segundo o artigo 46.1 da Lei 29/98 de 13 de xullo, lei da xurisdicción contencioso-administrativa). Bergondo, 19 de setembro de 2013 A alcaldesa Alejandra Pérez Máquez